แนวโน้มดัชนีเช้าโอกาสปรับลงตามดาวโจนส์
นักวิเคราะห์ประเมินดัชนีเช้าวันนี้ปรับลงตามตลาดต่างประเทศทั้งดาวน์โจนส์ แคนาดา ประกอบกับราคาน้ำมันดิบอ่อนตัวลง
4 พ.ค. 2555

นักวิเคราะห์ประเมินดัชนีเช้าวันนี้ปรับลงตามตลาดต่างประเทศทั้งดาวน์โจนส์ แคนาดา ประกอบกับราคาน้ำมันดิบอ่อนตัวลง          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับลงตามตลาดต่างประเทศที่ปรับลงมาค่อนข้างชัดเจนทั้งดาวโจนส์ แคนาดาที่ปรับลงเยอะ หลังข้อมูลตัวเลขเศรษฐกิจต่างๆ ออกมาไม่ค่อยดี ประกอบกับราคาน้ำมันดิบอ่อนตัวลง และในวันที่ 6 พ.ค.นี้จะมีเลือกตั้งประธานาธิบดีฝรั่งเศส นักลงทุนก็อาจจะรอดู ซึ่งความไม่แน่นอนยังมีสูงน่าจะทำให้ตลาดปรับลง          กรอบการเคลื่อนไหววันนี้ ถ้าดูแนวต้านที่ 1,242 จุด คงไม่ผ่านจากที่คิดว่าจะไปต่อได้ ดูแนวรับอีกทีที่ 1,220 จุด กลยุทธ์ช่วงนี้ให้ลดพอร์ตถือหุ้น 40% เลือกลงหุ้นเป็นหุ้นรายตัว